टेसा थम्प्सन
टेसा लिन थम्प्सन (जन्म अक्टोबर ३, १९८३) एक अमेरिकी अभिनेत्री, निर्माता, गायिका, र गीतकार हुन्। उनले सान्ता मोनिका कलेजमा अध्ययन गर्ने क्रममा लस एन्जलस महिला शेक्सपियर कम्पनीबाट आफ्नो पेसागत अभिनयको सुरुवात गरेकी थिइन्। उनी 'द टेम्पेस्ट' र 'रोमियो र जुलिएट'को प्रस्तुतिकरणहरूमा देखा परेकी थिइन्, जसको उत्तरार्द्धले उनलाई एनएएसिपी रङ्गमञ्च पुरस्कार नामाङ्कन प्राप्त भएको थियो। उनको सफलता टिना मैब्रीको स्वतन्त्र नाटक चलचित्र 'मिसिसिपी डेम्ड' (सन् २००९) र टायलर पेरीको नाटक चलचित्र'फर कलर्ड गर्ल्स' (सन् २०१०) मा मुख्य भूमिकाका साथ आएको थियो।

थम्प्सनले हास्य नाटक 'डियर ह्वाइट पिपल' (सन् २०१४), ऐतिहासिक नाटक 'सेल्मा' (सन् २०१४) मा नागरिक अधिकार कार्यकर्ता डायने न्यास, र खेल नाटक चलचित्रहरू 'क्रिड' (सन् २०१५) र 'क्रिड दोस्रो' (सन् २०१८) मा बियान्का टेलरको रूपमा उनको अभिनयको लागि आलोचनात्मक प्रशंसा प्राप्त गरेकी थिइन्। मार्भल सिनेमेटिक युनिभर्सका सुपरहिरो चलचित्रहरू 'थोर: राग्नारोक' (सन् २०१७) र 'एभेन्जर्स: इन्डगेम' (सन् २०१९) मा भल्करीको रूपमा अभिनयका लागि उनले मुख्य प्रवाहमा मान्यता प्राप्त गरेकी थिइन्।

प्रारम्भिक जीवन
टेसा लिन थम्प्सनको जन्म अक्टोबर ३, १९८३ मा लस एन्जलस, क्यालिफोर्नियामा जन्म भएको थियो। उनी लस एन्जलस र ब्रुकलिन, न्यूयोर्कको बीच हुर्केकी थिइन्। उनको बुबा, गायक-गीतकार मार्क एन्थोनी थम्प्सन अफ्रिकी-पानामियाली मूलका हुन् र साङ्गीतिक सामूहिक चकलेट जिनियस इङ्कका संस्थापक हुन्। उनकी आमा ह्वाइट र मेक्सिकन वंशकी हुन्। उनकी कान्छी सौतेनी बहिनी छिन्, जेला, जो एक गायिका र गीतकार हुन्।

सन्दर्भ सामग्रीहरू

बाह्य कडीहरू

 
 
 

सन् १९८३ मा जन्म
जीवित मानिसहरू
अफ्रिकी-अमेरिकी अभिनेत्रीहरू
अमेरिकी चलचित्र अभिनेत्रीहरू
अमेरिकी मञ्च अभिनेत्रीहरू
अमेरिकी टेलिभिजन अभिनेत्रीहरू
लस एन्जलसका अभिनेत्रीहरू